विश्‍वविद्यालय अनुदान आयोग के अन्‍तर्गत ऐसे कालेज एवं विश्‍वविद्यालय जो विश्‍वविद्यालय अनुदान आयोग अधिनियम की धारा 12 ख के अन्‍तर्गत केन्‍द्रीय सहायता प्राप्‍त करने के पात्र हैं, वे इस स्‍कीम के अन्‍तर्गत वित्‍तीय सहायता प्राप्‍त करने के लिए पात्र हैं। उच्‍चतर शिक्षा क्षेत्र में महिलाओं की स्थिति में सुधार करने के उद्देश्‍य को प्राप्‍त करने के लिए, विश्‍वविद्यालय अनुदान आयोग द्वारा कालेजों में महिला छात्रावासों के निर्माण एवं अन्‍य संबंधित अवसंरचनात्‍मक सुविधाओं के लिए शत-प्रतिशत आधार पर वित्‍तीय सहायता प्रदान की जा रही है।